Alle mogelijkheden van de digitale werkplek lees je op: kpn.com/werkplek
Samenwerken • MKB • Digital Workspace Winnie lek glo inligting oor wapentransaksie – praag.co.za — 20 jaar jonk!
Die inligting was vervat in die sogenaamde De Lille-dossier. Die vraag voor die kommissie het gehandel oor wie die dossier help opstel het.
‘n Teenstander van die wapentransaksie, Terry Crawford-Browne, het vroeër aan die Seritikommissie van Ondersoek gesê Madikizela-Mandela het getuienis oor moontlike bedrog en korrupsie met die wapentransaksie laat uitlek.
Crawford-Browne het gevra om die name aan Regter Seriti vertroulik te oorhandig, maar die regter het daarop aangedring dat hy die name in die openbaar noem. “Ek wil hê dat jy die name in die openbaar gee.”
De Lille sê sy het Crawford-Browne nooit vertel dat Madikizela-Mandela aan haar dokumente oorhandig het nie. Maar De Lille wou nie verdere vrae beantwoord oor of sy Madikizela-Mandela wel in die dossier noem nie.
De Lille was destyds ‘n Parlementslid van die PAC. De Lille het haar van verklarings deur Crawford-Browne gedistansieer.
Hy het vroeër aan die kommissie gesê inligting in die sogenaamde ” De Lille-dossier” is versamel deur intelligensie-agente van die ANC wat met LP’s saamgewerk het.
De Lille het vroeër vanjaar voor die kommissie getuig en haar dossier as getuienis ingedien.
Madikizela-Mandela wou nie navrae beantwoord nie.
Skrywer praagGepubliseer op 8 Oktober 2014 8 Oktober 2014 Kategorieë Nuus, Suider-AfrikaSleutelwoord bedrog, De Lille-dossier, korrupsie, pac, Seritikommissie van Ondersoek, wapentransaksie, Winnie Madikizela-Mandela
Vorige Vorige artikel: Ma glo kind is byna ontvoer
Volgende Volgende artikel: Help ons om PRAAG drasties te verbeter!